กกต. เตือนการจัดทำผลการสำรวจความคิดเห็นการเลือกตั้ง สมาชิกสภาผู้แทนราษฎร 7 วันก่อนวันเลือกตั้ง หรือมีลักษณะชี้นำ ถือว่าผิดกฎหมาย มีโทษที้งปรับและจำคุก
สำนักงานคณะกรรมการการเลือกตั้ง(กกต.) ประชาสัมพันธ์ เน้นย้ำการจัดทำ ผลการสำรวจความคิดเห็นของประซาชนในการเลือกตั้ง สมาชิกสภาผู้แทนราษฎรเป็นการทั่วไป พ.ศ. 2566 ต้องระมัดระวังไม่ให้กระทำการฝ่าฝืนกฎหมาย ตามมาตรา 72 ของพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร พ.ศ. 2561 ซึ่งบัญญัติว่า การสำรวจความคิดเห็นของประชาชน โดยมีเจตนาไม่สุจริต มีลักษณะเป็นการชี้นำ หรือมีผลต่อการตัดสินใจในการลงคะแนนเลือกตั้ง หรือลงคะแนน ไม่เลือกผู้สมัครผู้ใดจะกระทำมิได้ ทั้งนี้ หากผู้ใดฝ่าฝืน หรือเปิดเผย หรือเผยแพร่ผลการสำรวจความคิดเห็นของประชาชน เกี่ยวกับการออกเสียงลงคะแนนในระหว่างเวลา 7 วันก่อนวันเลือกตั้ง จนถึงเวลาปิดการออกเสียงลงคะแนน (ตั้งแต่วันที่ 7 พฤษภาคม 2566 ถึงวันที่ 14 พฤษภาคม 2566 เวลา 17.00 น.) ต้องระวางโทษจำคุกไม่เกิน 3 เดือน หรือปรับไม่เกิน 6,000 บาท หรือทั้งจำทั้งปรับ